《前寄左省张起居一百言寻蒙唱酬见誉过实却用旧韵重荅》
唐代·郑谷

减瘦经多难，忧伤集晚年。吟高风过树，坐久夜凉天。

旅退惭随众，孤飞怯向前。钓朋蓑叟在，药术衲僧传。

鬓秃趋荣路，肠焦鄙盗泉。品徒诚有隔，推唱意何坚。

寒地殊知感，秋灯耿不眠。从来甘默尔，自此倍怡然。

兰为官须握，蒲因学更编。预愁摇落后，子美笑无毡。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。